На основу члана 27. Закона о јавној својини („Сл.гласник РС“,бр.72/2011, 88/2013, 105/2014, 104/2016- др.закон, 108/2016, 113/2017, 95/2018, 153/2020), члана 19. Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда („Сл.гласник РС“, бр.16/2018), Одлуке о приступању отуђења непокретности у јавној својини Града Прокупља прикупљањем писаних понуда бр.06-67/2024-02 од 17.06.2024. године, Одлуке о измени одлуке о приступању отуђења непокретности у јавној својини Града Прокупља, прикупљањем писаних понуда бр.06-78/2024-02 од 28.08.2024. године, Скупштина Града Прокупља на седници одржаној дана 01.10.2024године, РАСПИСУЈЕ

**ЈАВНИ ОГЛАС**

**ЗА ОТУЂЕЊЕ НЕПОКРЕТНОСТИ У ЈАВНОЈ СВОЈИНИ ГРАДА ПРОКУПЉА ПУТЕМ ЈАВНОГ НАДМЕТАЊА**

 **I ПРЕДМЕТ ОТУЂЕЊА:**

 Предмет јавног огласа је отуђења непокретности у јавној својини града Прокупља, путем јавног надметања, и то:

* катастарска парцела бр.2066 КО Прокупље-град, укупне површине 13а98m2, по врсти градско грађевинско земљиште, и објекат на њој и то објекат бр.1., укупне површине 71м2, по намени остале зграде – занатски објекат, све уписано у лист непокретности бр.6730 за КО Прокупље-град носиоца права јавне својине Града Прокупља, по почетној цени, у висини процењене вредности у износу од 4.099.036,00 динара, односно 35.000,00 евра за целокупну непокретност, у циљу привођења планираној намени у складу са Планом генералне регулације.

Према Информацији о локацији бр.463-11/2023-05 од 24.01.2023. године издатој од стране Одељења за урбанизам, стамбено-комуналне делатности и грађевинарство Градске управе града Прокупља, катастарске парцеле бр.2066 КО Прокупље-град је обухваћена Планом генералне регулације Прокупље („Службени лист Општине Прокупље“, бр3/2014), Изменама и допунама Плана генералне регулације Прокупља („Службени лист Града Прокупља“, бр.36/2020) и другим изменама и допунама Плана генералне регулације Прокупље („Службени лист Града Прокупља“, бр.25/2023) и налази се у делу са наменом „Мешовита зона (пословно стамбена зона)“.

Намена грађевинске парцеле:

* доминантна намена- становање, пословање;
* допунска намена-комерцијалне услуге, занатство и услуге ( комерцијалне, административне, сервисне), трговина, угоститељство, здравствена заштита, образовање, дечија заштита, култура, социјална заштита;
* забрањена намена-индустријски објекти, складишта.

Прибавилац непокретности је у обавези да приведе земљиште планираној намени, прибави документацију прописану законом ( локацијске услове и грађевинску дозволу и друго), у року од 12 месеци од прибављања земљишта.

Прибавилац је у обавези да предметно земљиште комунално опреми адекватном недостајућом комуналном инфраструктуром.

**II УСЛОВИ ОТУЂЕЊА:**

Предметна непокретност се отуђује у постојећем- „виђеном“ стању, без права купца на накнадне рекламације.

Укупна почетна купопродајна (процењена) цена непокретности из тачке 1. овог огласа износи:

- 4.099.036,00 динара, односно 35.000,00 евра за целокупну непокретност, која је утврђена на основу процене вредности предметне непокретности лиценцираног проценитеља, евиденциони број процене Е-220524/13 од 28.05.2024. године.

Критеријум за оцењивање понуда је „највиша понуђена цена за целокупну непокретност“.

Прибавилац је дужан да изврши изградњу на предметном земљишту у највећем индексу заузетости и уплати допринос за уређење земљишта, који је обрачунало Јавно предузеће за урбанизам и уређење Града Прокупља, у складу са Информацијом о локацији бр. 463-11/2023-05 и Одлуком о утврђивању доприноса за уређење грађевинског земљишта („Сл.лист Општине Прокупље“, бр.3/2015 и 20/2015), у износу од 25.792.958,31 динара односнно 18.055.070,82 динара са умањењем од 30% за једнократно плаћање.

Рок за плаћање купопродајне цене је 10 дана од дана закључења купопродајног уговора.

Трошкови потврде уговора код јавног бележника и други евентуални трошкови који могу произаћи из реализације овог правног посла падају на терет купца.

**III УСЛОВИ ПРИЈАВЉИВАЊА:**

Право учешћа у поступку отуђења имају сва правна и физичка лица, која испуњавају остале услове огласа и која уплате депозит.

Право учешћа на огласу имају сва правна и физичка лица која уплате **депозит у висини од 50% процењене тржишне вредности непокретности**.

Заинтересована правна и физичка лица су у обавези да року од **20 дана од дана објављивања огласа у „Службеном листу Града Прокупља“ а најкасније до 23.10.2024. године** уплате износ депозита за учешће у поступку. Уплата се врши на рачун број **840-811141843-19, позив на број 97 37-085 буџет Града Прокупља,** сврха уплате депозит за спровођење поступка отуђење непокретности у јавној својини града Прокупља.

Уредна и потпуна пријава мора да садржи:

* **потврду о уплати депозита** са јасном назнаком пословне банке и бројем рачуна на који се може извршити повраћај депозита, у случају да подносилац пријаве не буде изабран као најповољнији понуђач,
* **изјаву о прихватању свих услова из јавног огласа,**
* **изјаву о губитку права на враћање депозита**.

 Уредна и потпуна пријава мора да садржи:

* **За физичка лица**:
* Име и презиме,
* Матични број,
* Адресу становања,
* Очитану личну карту,
* Уколико је лице предузетник уз понуду се прилаже и извод из регистра привредних субјеката, не старији од 30 дана од дана подношења пријаве, као и потврду о пореском идентификационом броју,
* уверење локалне пореске администрације о измиреним обавезама по свим основама пореза
* Пријава мора бити потписана.
* **За правна лица**:
* Назив и седиште
* Оригинал извод из регистра привредних субјеката не старији од 30 дана од дана подношења пријаве
* Податке о рачуну код пословне банке код које има рачун - Копију уговора о отварању и вођењу рачуна код пословне банке код које има рачун
* Копију решења о додељеном пореском идентификационом броју
* Образац (ОП)-оверен и потписи лица овлашћених за заступање, оверен код јавног бележника
* уверење локалне пореске администрације о измиреним обавезама по свим основама пореза
* Пријава мора бити потписана и оверена печатом.

У случају да подносиоца пријаве заступа пуномоћник, пуномоћје за заступање мора да буде оверено од стране Јавног бележника.

Учесник уз понуду мора да достави потврду о уплати депозита, изјаву да прихвата све услове из јавног огласа и изјаву о губитку права на враћање депозита (чији су нацрти саставни део овог јавног огласа).

Заинтересовани учесници који су уплатили депозит пријаве за учешће у јавном надметању достављају препорученом пошиљком на адресу Града Прокупља, ул.Никодија Стојановића Татка бр.2, 18400 Прокупље, или на писарници Градске управе града Прокупља, радним данима до 15 часова, у затвореној коверти на којој је назначено „ Понуда за куповину непокретности-НЕ ОТВАРАТИ“ у року од 30 дана од дана објављивања огласа а **најкасније до 03.11.2024. године,** с тим да се 30-ог дана, понуда може доставити до 12 часова. На полеђини пријаве назначити име, односно назив понуђача, адресу и контакт телефон.

Непотпуне и неблаговремене пријаве биће одбачене. Скупштина града задржава право да поништи поступак по Јавном огласу, и да у случају пријема непотпуних и неблаговремених пријава не изврши избор најповољнијег понуђача.

Град Прокупље неће сносити никакву одговорност нити бити дужан да надокнади било какву штету коју би учесник евентуално могао имати поводом учешћа у поступку.

 **IV ИЗБОР НАЈПОВОЉНИЈЕГ ПОНУЂАЧА**

Поступак јавног надметања спроводи Комисија за спровођење поступка отуђења непокретности путем јавног надметања (у даљем тексту: Комисија).

Јавно надметање ће се одржати дана 13.11.2024..године са почетком у 12 часова у просторијама Градске управе Града Прокупља.

Непосредно пре почетка јавног надметања Комисија саопштава која лица су стекла право учешћа на јавном надметању, подношењем уредне, потпуне и благовремене пријаве.

 Критеријум за избор најповољнијег понуђача је висина понуђене купопродајне цене.

 Најмањи лицитациони корак у јавном надметању је 30% од износа почетне цене.

Поступак јавног надметања спровешће се и у случају да пристигне најмање једна благовремена и потпуна пријава на основу које се подносилац региструје и проглашава купцем, ако почетну цену по којој се непокретност отуђује из јавне својине прихвати као купопродајну цену, с тим да уколико не прихвати купопродајну цену, губи право на враћање депозита.

Учесник који понуди највиши износ купопродајне цене потписује изјаву о висини понуђене цене коју је дужан да уплати у року утврђеним огласом. Уколико учесник не закључи уговор и не уплати купопродајну цену у предвиђеном року, губи право на повраћај депозита.

 По спроведеном поступку јавног надметања, Скупштина Града Прокупља доноси одлуку о отуђењу непокретности најповољнијем понуђачу.

У року од 8 дана од дана доношења одлуке о најповољнијем учеснику јавног надметања, сви учесници огласа биће писано обавештени о избору најповољније понуде.

Изабрани учесник и Град Прокупље закључиће уговор о отуђењу непокретности у року од 30 дана од доношења одлуке о отуђењу предметне непокретности.

Уколико изабрани учесник не закључи уговор у остављеном року, сматраће се да је одустао те ће се на закључење уговора позвати наредни најповољнији понуђач.

 Депозит се, у случају да понуђач не буде изабран као најповољнији, враћа у року од 10 дана од дана доношења одлуке о избору најповољнијег понуђача, а у случају да најповољнији понуђач одустане од закључења уговора или не уплати цену у року од 10 дана од дана закључења уговора уплаћени депозит неће бити враћен.

Разлика између излицитиране цене и уплаћеног износа депозита се уплаћује на рачун Града Прокупља у року од 10 дана од дана закључења уговора о купопродаји.

 Најповољнијем понуђачу се уплаћени износ депозита задржава до закључења уговора о купопродаји и исти се урачунава у износ купопродајне цене.

Понуђачу који не буде изабран као најповољнији, враћа се уплаћени депозит у року од 10 дана од дана доношења Одлуке о избору најповољнијег понуђача.

Заинтересована лица ради пружања додатних информација и обавештења могу се обратити контакт особи Невена Јовић - Начелник Градске управе града Прокупља, радним данима од 08,00-15,00 часова у канцеларији број 35, или на тел.027/324- 040. Оглас објавити на званичној интернет страници Града Прокупља и у дневном листу „Политика“.

**Број: 06-90/24-02**

**У Прокупљу, дана 01.10. 2024. године**

 **СКУПШТИНА ГРАДА ПРОКУПЉА**

**ПРЕДСЕДНИК**

 **СКУПШТИНЕ ГРАДА ПРОКУПЉА**

 **Дејан Лазић с.р**